钦定古今图书集成/明伦汇编/闺媛典/第363卷 > 段功妻阿
## 钦定古今图书集成/明伦汇编/闺媛典/第363卷 > 段功妻阿

按《滇载记》：“红巾既退，梁王深德段功，以女阿”妻之，
奏授云南平章。功自是威望大著于西南，梁王曲意
奉之，功恋恋不肯归国。其大理夫人高氏促之归，既
而复往，其臣杨智、张希乔留之，不听。既至善阐，梁人
私语梁王曰：“段平章复来，有吞金马咽碧鸡之心矣，
盍早图之。”梁王始启疑于平章，密召阿主命之曰：
“亲莫若父母，宝莫若社稷功。今志不灭我不已，脱无
彼，犹有他，平章不失富贵也。今付汝以孔雀胆一具，
乘便可毒殪之。”主潸然不敢受命。夜寂人定，私语平
章曰：“我父忌阿奴，愿与阿奴西归。”因出毒具示之，平
章曰：“我有功尔家，我趾自蹶伤尔父，尚尝为我裹之，
尔何造言至此？”三谏之，终不听。明日，邀功东寺。演梵
至通济桥，马逸，因令番将格杀之。主闻变，失声哭
曰：“昨暝烛下，才讲与阿奴云南施宗、施秀，烟花殒身，
今日果然，阿奴虽死，奴不负信黄泉也。”欲自尽梁王，
防卫万方。主愁愤作诗曰：我家住在雁门深，一片闲
云到滇海。心悬明月照青天，青天不语今三载。欲随
明月到苍山，误我一生路里彩。〈锦被名也〉吐噜。〈可怜也〉吐噜
段阿奴、施宗、施秀同《奴歹》〈歹不好也〉云片波潾不，见人押
不芦。〈北方起死回生草名〉《花颜色。改肉屏》。〈骆驼背也〉独坐细思量，西
山铁立霜潇洒。〈铁立松林也〉